## Pravilnik o veterinarskim uvjetima za nekomercijalno kretanje kućnih ljubimaca

### NN 72/2007 (11.7.2007.), Pravilnik o veterinarskim uvjetima za nekomercijalno kretanje kućnih ljubimaca

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2242

Na
temelju članka 73. stavka 5. i 7. Zakona o veterinarstvu (»Narodne novine«,
broj 41/07) ministar poljoprivrede, šumarstva i vodnoga gospodarstva donosi

## PRAVILNIK

### O VETERINARSKIM UVJETIMA ZA NEKOMERCIJALNO KRETANJE KUĆNIH LJUBIMACA

POGLAVLJE I.

Opće odredbe

Članak 1.

Ovim
Pravilnikom utvrđuju se veterinarski uvjeti i način kontrole koji se odnose na
nekomercijalno kretanje kućnih ljubimaca.

Članak 2.

1)
Životinjske vrste na koje se primjenjuju odredbe ovoga Pravilnika navedene su u
Dodatku I. ovoga Pravilnika.

2)
Ne dovodeći u pitanje odredbe ovoga Pravilnika, primjenjuju se i odredbe
Pravilnika o prekograničnom prometu i trgovini zaštićenim vrstama (»Narodne novine«,
broj 34/06).

3)
Ne dovodeći u pitanje odredbe ovoga Pravilnika, primjenjuju se i odredbe
posebnih propisa koji se odnose na veterinarske uvjete, a uređuju ograničavanje
kretanja određenih kućnih ljubimaca.

Članak 3.

Pojmovi
koji se koriste u ovom Pravilniku imaju sljedeće značenje:

(a)
*Kućni ljubimci* – životinje vrsta navedenih u Dodatku I. ovoga Pravilnika, koje
za vrijeme kretanja prati njihov vlasnik ili druga odgovorna osoba ovlaštena od
vlasnika, a nisu namijenjene za prodaju ili predaju drugom vlasniku;

(b)
*Putovnica* – svaki dokument koji omogućava jasnu identifikaciju kućnih
ljubimaca; uključujući odredbe koje omogućavaju kontrolu njihovog statusa koji
je određen ovim Pravilnikom te mora biti izrađena u skladu s člankom 17.
stavkom 2. ovoga Pravilnika;

(c)
*Veterinarski certifikat* – veterinarski dokument koji prati životinju u
međunarodnom prometu;

(d)
*Kretanje* – svako premještanje kućnih ljubimaca na području Republike Hrvatske
ili njihov ulazak ili ponovni ulazak na područje zemlje;

(e)
*Uprava* – Uprava za veterinarstvo, Ministarstva poljoprivrede, šumarstva i
vodnoga gospodarstva.

Članak 4.

1)
Tijekom četverogodišnjeg prijelaznog razdoblja od stupanja na snagu ovoga
Pravilnika vrste životinja navedene u Dijelu A i B, Dodatka I. ovog Pravilnika
moraju biti označene u skladu s odredbama Pravilnika o označavanju pasa
(»Narodne novine«, 162/03) na sljedeći način:

(a)
ili markicom ili tetovir
brojem, ili

(b)
elektronskim sustavom identificiranja (mikročip).

2)
Bez obzira kojim su načinom životinje označene u skladu s odredbama iz stavka
1. ovoga članka, mora biti osigurano utvrđivanje podataka koji identificiraju
ime i adresu vlasnika životinje.

3)
Unošenje kućnih ljubimaca na područje Republike Hrvatske i njihovo označavanje
provodi se u skladu s odredbama Pravilnika o označavanju pasa.

4)
Nakon isteka prijelaznog razdoblja, samo metoda označavanja navedena u stavku
1. točki (b) ovoga članka će biti prihvaćena kao način označavanja kućnih
ljubimaca.

5)
U slučaju označavanja u skladu sa stavkom 1. točkom (b) ovoga članka i kada
mikročip ne odgovara ISO Standardu 11784 ili Dodatku A ISO Standarda 11785,
vlasnik odnosno posjednik mora osigurati odgovarajući čitač koji je potreban za
očitavanje mikročipa u bilo kojem trenutku pregleda.

POGLAVLJE II.

Odredbe koje se
primjenjuju pri kretanju kućnih ljubimaca između zemalja članica Europske unije
i Republike Hrvatske

Članak 5.

1)
Pri kretanju kućnih ljubimca vrsta navedenih u Dijelu A i B, Dodatku I. ovoga
Pravilnika, s područja ili na područje zemalja navedenih u dijelu A i B Dodatka
II. ovoga Pravilnika, uz uvjete iz članka 6. ovoga Pravilnika, kućni ljubimci
moraju biti:

(a)
označeni u skladu s člankom 4. stavkom 1. točkom (b) ovoga Pravilnika, i

(b)
praćeni putovnicom izdanom od veterinara ovlaštenog od nadležnog tijela, kojom
se potvrđuje važeće cijepljnje protiv bjesnoće, ili
ponovno cijepljenje, ukoliko je primjenjivo, u skladu sa preporukama
proizvođačkog laboratorija, provedeno na odnosnoj životinji s inaktiviranim
cjepivom s najmanje jednom antigenskom jedinicom po dozi (WHO standard).

2)
Dozvolit će se kretanje životinja vrsta navedenih u Dijelu A i B Dodatka I.
ovoga Pravilnika, koje su mlađe od 3 mjeseca i necjepljene,
ukoliko ih prati putovnica, i ako su od rođenja boravile na istom mjestu i nisu
bile u kontaktu s divljim životinjama koje su mogle biti izložene infekciji,
ili se kreću u pratnji majke o kojoj su još ovisne.

Članak 6.

1)
Prilikom otpremanja kućnih ljubimaca vrsta navedenih u Dijelu A Dodatka I.
ovoga Pravilnika iz Republike Hrvatske na područje zemalja iz Dijela A Dodatka
II. ovoga Pravilnika, moraju biti ispunjeni sljedeći uvjeti:

–
životinje moraju biti označene u skladu s člankom 4. stavkom 1. točkom b) ovoga
Pravilnika, i

–
životinje mora pratiti putovnica izdana od ovlaštenog veterinara kojom se
potvrđuje, uz uvjete navedene u članku 5. stavku 1. točki b) ovoga Pravilnika,
neutralizacija protutijela titracije najmanje ili
jednake 0,5 IJ/ml provedena u odobrenom laboratoriju na uzoraku
unutar propisanog razdoblja. Ova titracija
protutijela ne mora se ponavljati za životinje koje su, nakon predhodne titracije, bile redovno
nadocjepljivane u intervalima određenim u članku 5.
stavku 1. ovoga Pravilnika, bez prekida u protokolu cjepljenja
koji propisuje proizvođački laboratorij.

2)
Osim ukoliko nadležno tijelo zemalja iz stavka 1. ovoga članka, dopusti
odstupanja u posebnim slučajevima, životinje vrsta navedenih u Dijelu A Dodatka
I. ovoga Pravilnika, mlađe od 3 mjeseca, ne mogu biti stavljene u promet prije
nego li dostignu starost propisanu za cijepljenje i ukoliko je propisano da su
podvrgnute testu na titraciju protutijela.

Članak 7.

Pri
kretanju životinja vrsta navedenih u Dijelu C Dodatka I. ovoga Pravilnika
podrijetlom iz svih zemalja iz Djela A i B Dodatka II. ovoga Pravilnika ne
moraju biti ispunjeni uvjeti u odnosu na bjesnoću. Ukoliko je potrebno, posebni
uvjeti uključujući moguće ograničenje broja životinja i model veterinarskog
certifikata koji prati odnosne životinje, mogu biti propisani u odnosu na druge
bolesti.

POGLAVLJE III.

Uvjeti
koji se odnose na unošenje kućnih ljubimaca podrijetlom iz zemalja koje nisu
članice Europske unije na područje Republike Hrvatske

Članak 8.

1)
Za vrijeme kretanja kućni ljubimci vrsta navedenih u Dijelu A i B Dodatka I.
ovoga Pravilnika moraju:

1.
ukoliko dolaze iz zemalja navedenih u Dijelu C Dodatka II. ovoga Pravilnika
ispunjavati uvjete propisane u članku 5. stavku 1. ovoga Pravilnika,

2.
ako dolaze iz zemalja koje nisu navedene u Dodatku II. ovoga Pravilnika:

2.1.
moraju biti označeni na način kako je određeno u članku 4. stavku 1. podstavku
b) ovoga Pravilnika, i

2.2.
biti podvrgnute:

(a)
cijepljenju protiv bjesnoće u skladu sa zahtjevima iz članka 5. ovoga
Pravilnika, i

(b)
neutralizaciji protutijela titracije barem jednake
0,5 IJ/ml na uzorku uzetom od strane ovlaštenog veterinara najranije 30 dana
nakon cijepljenja i tri mjeseca prije premještanja, tako da:

–
titraciju protutijela ne treba ponavljati na kućnim
ljubimcima koji su bili nadocjepljeni u intervalima
navedenim u članku 5. ovoga Pravilnika;

–
propisano razdoblje od tri mjeseca iz točke 2.2. podtočke
(b) ovoga stavka ne primjenjuje se na ponovni ulaz kućnih ljubimaca na područje
Republike Hrvatske čija putovnica potvrđuje da je titracija
protutijela sa pozitivnim rezultatom provedena prije nego je životinja
napustila navedeno područje.

2)
Kućne ljubimce mora pratiti veterinarski certifikat izdan od službenog
veterinara ili, pri ponovnom ulasku, putovnica koja potvrđuje da su ispunjeni
uvjeti iz stavka 1. ovoga članka.

3)
Unošenje necijepljenih životinja mlađih od tri mjeseca vrsta navedenih u Dijelu
A Dodatku I.. ovoga Pravilnika iz zemalja navedenih u Dijelu C Dodatku II.
ovoga Pravilnika, može biti odobreno nakon što je utvrđena situacija s bjesnoćom
u odnosnoj zemlji.

Članak 9.

Uvjeti
primjenjivi na kretanje životinja vrsta navedenih u Dijelu C Dodatku I. ovoga
Pravilnika koje se unose na područje Republike Hrvatske iz drugih zemalja, i
model veterinarskog certifikata koji ih mora pratiti, uređeni su posebnim
propisom.

Članak 10.

Popis
zemalja naveden u Dijelu C Dodatka II. ovoga Pravilnika sadrži zemlje koje su
dokazale svoj status u odnosu na bjesnoću u skladu s posebnim postupkom
Europske komisije, te ukoliko:

(a)
je prijava nadležnom tijelu sumnje na bjesnoću obvezna;

(b)
se učinkovit monitoring sustav provodi najmanje dvije
godine;

(c)
je ustroj i organizacija veterinarske službe zadovoljavajuća i jamči valjanost
veterinarskog certifikata;

(d)
su propisane mjere za sprječavanje i kontrolu bjesnoće provedene, uključujući
uvjete za uvoz;

(e)
su na snazi propisi za stavljanje na tržište cijepiva
protiv bjesnoće (popis odobrenih cjepiva i laboratorija).

POGLAVLJE IV.

Zajedničke odredbe

Članak 11.

Uprava
mora javnosti omogućiti jasne i lako dostupne informacije o veterinarskim
uvjetima koji se primjenjuju na nekomercijalno kretanje kućnih ljubimaca na
području Republike Hrvatske i uvjetima koje moraju ispuniti pri unošenju ili
ponovnom unošenju na područje zemlje. Uprava mora osigurati da su službenici na
ulaznim točkama koji obavljaju kontrolu prema ovome Pravilniku upoznati s
odredbama ovoga Pravilnika i da su u mogućnosti ih primjeniti.

Članak 12.

1)
Uprava mora poduzeti potrebne mjere kako bi se osiguralo da kućni ljubimaci koji se unose na područje Republike Hrvatske budu
podvrgnuti:

(a)
u slučaju pet ili manje kućnih ljubimaca, dokumentacijskom i identifikacijskom
pregledu od strane carinskih službenika na putničkoj točki ulaska na područje
Republike Hrvatske;

(b)
u slučaju više od pet kućnih ljubimaca, podliježu veterinarskom pregledu
graničnog veterinarskog inspektora i moraju ulaziti na za to odobrenim
graničnim veterinarskim postajama u skladu sa posebnim propisom.

2)
Uprava određuje tijelo odgovorno za preglede i o tome izvješćuje Europsku
komisiju.

Članak 13.

Uprava
sastavlja popis točaka ulaska kako je određeno u članku 12. ovoga Pravilnika i
dostavlja ga zemljama članicama i Europskoj komisiji.

Članak 14.

1)
Za vrijeme svakog kretanja životinja, vlasnik ili posjednik odgovoran za kućne
ljubimce mora biti u mogućnosti predočiti osobi odgovornoj za kontrolu,
putovnicu ili veterinarski certifikat propisan u članku 8. stavku 2. ovoga
Pravilnika kojim potvrđuje da životinje udovoljavaju propisanim uvjetima za
takvo kretanje.

2)
Posebno, u slučaju kako je određeno u članku 4. stavku 5. ovoga Pravilnika,
kada mikročip ne udovoljavanja ISO Standardu 17784 ili Dodatku A ISO Standarda
11785, vlasnik ili posjednik odgovoran za kućnog ljubimca mora osigurati
sredstvo potrebno za očitavanje identifikacijskog broja s mikročipa u vrijeme
bilo kojeg pregleda.

3)
Kada se takvim pregledom utvrdi da životinja ne udovoljava odredbama ovoga
Pravilnika, osoba odgovorna za kontrolu uz konzultacije s graničnim
veterinarskim inspektorom ili službenim veterinarom može:

(a)
vratiti životinju u zemlju podrijetla; ili

(b)
izolirati životinju pod službenim nadzorom za vrijeme potrebno da se udovolji
zdravstvenim uvjetima, na trošak vlasnika ili posjednika; ili

(c)
kao zadnji izbor, usmrtiti životinju, bez prava na naknadu štete, kada njeno
vraćanje ili izolaciju u karanteni nije moguće provesti.

4)
Uprava mora osigurati da su životinje, kojima je odbijeno odobrenje da uđu na
područje Republike Hrvatske, smještene pod službeni nadzor do povratka u zemlju
podrijetla ili do donošenja bilo koje druge administrativne odluke.

POGLAVLJE V.

Završne odredbe

Članak 15.

Kada
uvjeti primjenjivi na kretanje uključuju titar
protutijela na bjesnoću, uzorak mora biti uzet od strane ovlaštenog veterinara
i test mora biti proveden u laboratoriju odobrenom u skladu s posebnim
postupkom Europske komisije.

Članak 16.

Za
unošenje životinja vrsta navedenih u Dijelu A i B Dodatka I. ovoga Pravilnika
na područje Irske, Malte, Švedske, Ujedinjenog Kraljevstva i Finske moraju biti
ispunjeni posebni uvjeti vezani uz kontrolu ehinokokoze
i krpelja.

Članak 17.

1)
Za kretanje životinja vrsta navedenih u Dijelu A i B Dodatka I. ovoga
Pravilnika zahtjevi tehničke prirode osim onih propisanih ovim Pravilnikom mogu
biti propisani u skladu s posebnim postupkom Europske komisije.

2)
Model putovnice koji mora pratiti životinje vrsta navedenih u Dijelu A i B
Dodatka I. ovoga Pravilnika određen je posebnim propisima.

Članak 18.

Ukoliko
epizootiološka situacija u odnosu na bjesnoću u nekoj
od zemalja tako zahtijeva, Uprava može odrediti da životinje vrsta navedenih u
Dijelu A i B, Dodatka I. koje dolaze s tog područja moraju ispuniti uvjete
određene u članku 8. stavku 1. točki 2. ovoga Pravilnika.

Članak 19.

Dio
C Dodatka I. i Dio B i C Dodatka II. ovoga Pravilnika mogu se nadopuniti u
skladu s posebnim postupkom Europske komisije uzimajući u obzir razvoj
situacije u odnosu na bolesti od kojih oboljevaju
vrste životinja na koje se odnosi ovaj Pravilnik, a posebno bjesnoću, i prema
potrebi ograničenja broja životinja koje se mogu premještati u svrhu
nekomercijalnog kretanja.

Članak 20.

Dodaci
I. i II. tiskani su u prilogu ovoga Pravilnika i čine njegov sastavni dio.

Članak 21.

1)
Ovaj Pravilnik stupa na snagu 1. listopada 2007. godine.

2)
Iznimno od stavka 1. ovoga članka, odredbe članka 12. stavka 2. i članka 13.
ovoga Pravilnika, stupaju na snagu danom pristupanja Republike Hrvatske
Europskoj uniji.

Klasa:
322-01/07-01/43

Urbroj:525-01-07-1

Zagreb,
28. lipnja 2007.

Ministar

**Petar Čobanković, v. r.**

DODATAK I.

VRSTE ŽIVOTINJA

DIO A

Psi

Mačke

DIO
B

Životinje
iz porodice kuna (*Mustelidae*) i vrsta afrički tvor (*Mustela putorius*)

DIO
C

Beskralježnjaci
(izuzev pčela i rakova);

Ukrasne
tropske ribe;

Vodozemci;

Gmazovi;

Ptice:
sve vrste (izuzev peradi);

Sisavci:
glodavci i domaći kunići.

DODATAK II.

POPIS ZEMALJA

DIO A

IE        –       Irska

MT      –       Malta

SE       –
Švedska

UK      –       Ujedinjeno
Kraljevstvo

DIO
B

Odjeljak
1.

(a)
DK –  Danska,
uključujući GL – Grenland i FO  –  Farske
otoke;

(b)
ES  –  Španjolska,
uključujući, Balearske otoke, Kanarske otoke, Ceuta i Melilla;

(c)
FR  –  Francuska,
uključujući GF – Francusku Gijana, GP – Gvadalupa, MQ – Martinik i RE – Réunion;

(d)
GI  –  Gibraltar;

(e)
PT  –  Portugal,
uključujući područje Azorskih otoka i Madeira otoke;

(f)            Države članice EU koje nisu
navedene u dijelu A i točkama (a), (b), (c) i (e) Odjeljka 1. ovoga Dijela.

*Odjeljak 2.*

AD      –          Andora

CH      –          Švicarska

IS        –          Island

LI        –          Lihtenštajn

MC      –          Monako

NO      –          Norveška

SM      –          San
Marino

VA      –          Vatikan

DIO C

AC      –          Uskršnji
otoci

AE       –          Ujedinjeni
Arapski Emirati

AG      –          Antigva i Barbuda

AN      –          Nizozemski
Antili

AR       –          Argentina

AU      –          Australija

AW     –          Aruba

BA       –          Bosna
i Hercegovina

BB       –          Barbados

BH       –          Bahrein

BM      –          Bermuda

BY       –          Bjelorusija

CA      –          Kanada

CL       –          Čile

FJ        –          Fidži

FK       –          Falklandski otoci

HK      –          Hong Kong

JM       –          Jamajka

JP        –          Japan

KN      –          Sveti
Kristofor i Nevis

KY      –          Kajmanski otoci

MS      –          Montserrat

MU      –          Mauricijus

MX      –          Meksiko

MY      –          Malezija

NC      –          Nova
Kaledonija

NZ       –          Novi
Zeland

PF       –          Francuska
Polinezija

PM      –          Saint Pierre i Miquelon

RU       –          Ruska
federacija

SG       –          Singapur

SH       –          Sveta
Helena

TT       –          Trinidad i Tobago

TW      –          Tajvan

US       –          SAD
(Uključujući GU – Guam)

VC      –          Sveti
Vincent i Grenadini

VG      –          Britanski
Djevičanski Otoci

VU      –          Vanuatu

WF      –          Wallis i Futuna

YT       –          Mayotte

Pravilnik, NN 72/2007-2242
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)